หุ้นซินเท็คโดด22% วิ่งรับปี’52กำไรงาม
&nbsp;
19 ส.ค. 2554

โพสต์ทูเดย์ — ซินเท็คฯ กำไร 318 ล้านบาท เพิ่มขึ้น 19% ตั้งเป้าปีนี้รายได้โต 510% หุ้นพุ่งแรงรับข่าว
นายสมชาย ศิริเลิศพานิช กรรมการผู้จัดการ บริษัท ซินเท็ค คอนสตรัคชั่น (SYNTEC) เปิดเผยว่า ผลการดำเนินงานปี 2552 บริษัทมีกำไรสุทธิ 318.109 ล้านบาท เพิ่มขึ้น 18.85% จากช่วงเดียวกันของปี 2551 กำไรสุทธิ 267.664 ล้านบาท
บริษัทมีอัตราส่วนต้นทุนจากการก่อสร้างต่อรายได้จากการก่อสร้างคิดเป็น 88.84% ลดลง 3.78% จากช่วงเวลาเดียวกันของปี 2551 ที่ 92.62% นอกจากนี้บริษัทมีรายการหนี้สงสัยจะสูญ 33.875 ล้านบาท ลดลง 67.828 ล้านบาท หรือ 66.69% จากช่วงเดียวกันของปีก่อน และมีรายการต้นทุนทางการเงิน 48.219 ล้านบาท ลดลง 19.640 ล้านบาท หรือ 28.94% จากช่วงเวลาเดียวกันของปีก่อน
นายสมชาย กล่าวว่า ในช่วง 2 เดือนแรกของปี 2553 บริษัทได้งานก่อสร้างใหม่จากลูกค้า 45 ราย คิดเป็นมูลค่าประมาณ 1,000 ล้านบาท โดยมองว่าแนวโน้มการดำเนินงานในช่วงไตรมาสแรกปี 2553 นี้จะเดินหน้าต่อเนื่องได้ตามภาวะเศรษฐกิจที่ฟื้นตัวดีขึ้น
สำหรับเป้าหมายรายได้ในปี 2553 คาดว่าจะเติบโต 510% จากเศรษฐกิจที่ฟื้นตัวขึ้น ซึ่งส่งผลต่อเนื่องมายังกลุ่มผู้ประกอบการที่อยู่อาศัยและผู้เกี่ยวข้อง โดยปัจจุบันบริษัทยังมีงานในมือที่ยังคงเหลือมาจากปี 2552 อีก 5,000 6,000 ล้านบาท ขณะเดียวกันในปีนี้บริษัทตั้งเป้าเพิ่มงานในมือในปีนี้อีก 6,000 ล้านบาท และยังคงสัดส่วนการรับงานหลักในภาคเอกชนที่ประมาณ 8090% ส่วนภาครัฐที่ประมาณ 10% 
หุ้น SYNTEC ทะยานรับข่าวดีและปิดที่ 94 สตางค์ เพิ่มขึ้น 17 สตางค์ หรือ 22.08% ซื้อขาย 150.29 ล้านบาท